Julián Álvarez

Julián Álvarez (lindur më 31 janar 2000) është një futbollist profesionist argjentinas i cili luan si sulmues për klubin spanjoll Atlético Madrid dhe kombëtaren argjentinase. Ai konsiderohet si një nga talentët më të mirë në botë dhe dallohet për finalizimin, krosimet, agresivitetin dhe gjuajtjet nga distanca.

Álvarez e nisi karrierën e tij si futbollist në Argjentinë duke u bërë pjesë e akademisë së River Plate. Ai debutoi si profesionist në vitin 2018 dhe fitoi disa trofe me klubin në katër sezone, përfshirë Copa Argentina, Copa Libertadores 2018 dhe Primera División 2021. Ai gjithashtu u emërua Futbollisti Amerikano Jugor i Vitit, kurse në janar 2022 u transferua te Manchester City. Álvarez filloi të luante me klubin në sezonin 2022–23, gjatë së cilës ai fitoi tripletën.

Álvarez mori pjesë në Kupën e Botës nën-19 me ekipin nën-19. Në vitin 2020, ai luajti në Turnamentin Para-Olimpik të CONMEBOL me ekipin nën-23. Në vitin 2021, ai debutoi me kombëtaren e parë, duke fituar Copa América 2021, Finalissima 2022 dhe FIFA Kupën e Botës 2022. Më 10 qershor 2023, Álvarez u bë futbollisti i parë në histori që fiton tripletën dhe Kupën e Botës në një sezon.

Pseudonimi i Álvarez është "La Araña" (merimanga) ose "El Hombre Araña" (Njeriu Merimangë) për shkak të festimit të golave sikur lëshon rrjeta me duar

Karriera me klube
River Plate
Álvarez u transferua te River Plate nga Atlético Calchín në vitin 2016; ai luajti në Generation Adidas Cup me ekipin e të rinjëve. Para se të bëhej pjesë e River Plate, Álvarez pati prova me klube si Boca Juniors dhe Real Madrid; me Los Blancos, ai shënoi dy gola në pesë ndeshje në një turnament me ekipin e të rinjëve. Ai nuk mundi t'i bashkohej Realit për shkak të moshës. Álvarez u bë pjesë e ekipit të parë të River Plate në sezonin 2018–19 nën drejtimin e trajnerit Marcelo Gallardo; ai debutoi si profesionist më 27 tetor duke u aktivizuar si zëvëndësues në fitoren 1–0 kundër Aldosivi në kampionat.

Álvarez shënoi golin e parë si profesionist më 17 mars 2019 në fitoren 3–0 kundër Independientes. Pas kësaj, ai shënoi në finalen e Kupës së Argjentinës 2019 kundër Central Córdoba, duke ndihmuar ekipin të fitonte 3–0. Në vitin 2020, Álvarez shënoi pesë gola në gjashtë ndeshje në fazën e grupeve të Copa Libertadores.

Më 25 maj 2022, Álvarez shënoi gjashtë gola në fitoren 8–1 kundër Alianza Lima në Copa Libertadores.

Manchester City
parapamje|djathtas|120px|Álvarez me Manchester Cityn.
Më 31 janar 2022, u konfirmua se Álvarez kishte firmosur një kontratë deri në qershor 2027 me klubin e Premier Ligës Manchester City. Megjithatë, ai do të vazhdonte të ishte pjesë e River Plate në huazim deri në korrik.

2022–2023: Sezoni debutues dhe Tripleta kontinentale
Álvarez bëri debutimin e tij zyrtar me klubin më 30 korrik në humbjen 3–1 kundër ekipit rival Liverpool në FA Community Shield, duke shënuar golin e vetëm të Cityt. Më 7 gusht, ai luajti ndeshjen e parë në Premier Ligë në fitoren 2–0 në transfertë kundër West Ham United, duke zëvendësuar Erling Haaland në pjesën e dytë. Golat e tij të parë në Premier Ligë erdhën më 31 gusht në fitoren 6–0 kundër Nottingham Forest në Etihad Stadium. Më 5 tetor, Álvarez shënoi golin e parë në UEFA Ligën e Kampioneve në fitoren 5–0 kundër ekipit danez Copenhagen në fazën e grupeve.

Më 17 maj 2023, Álvarez shënoi golin e fundit të fitores 4–0 kundër Real Madridit në ndeshjen e dytë të gjysëm-finales të Ligës së Kampioneve, me Cityn që u kualifikua në finale. Katër ditë më pas, ai shënoi golin e vetëm të fitores 1–0 kundër Çelsit që i siguroi Cityt matematikisht titullin kampion të Premier Ligës. Më 10 qershor, Álvarez fitoi Ligën e Kampioneve pasi City mposhti Interin 1–0 në finalen e luajtur në Stamboll. Si rezultat i kësaj, ai u bë lojtari i parë në histori që fiton tripletën kontinentale me klube dhe FIFA Kupën e Botës në një sezon.

2023–2024: Fitimi i vendit të titullarit
Álvarez shënoi golin e parë të sezonit 2023–24 më 19 gusht në fitoren 1–0 kundër Newcastle United në kampionat. Ai filloi të aktivizohej më shumë si titullar pas dëmtimeve të Kevin De Bruyne dhe Bernardo Silvës, duke kontribuar në katër gola në dy ndeshjet e rradhës në Premier Ligë, përfshirë dy asiste në fitoren 3–1 kundër West Ham United. Më 21 shtator, ai shënoi një dopietë në fitoren 3–1 kundër Yllit të Kuq të Beogradit në ndeshjen e parë të fazës së grupeve të Ligës së Kampioneve. Më 31 tetor, Álvarez u rendit i shtati në garën për çmimin prestigjoz Topi i Artë.

Më 22 dhjetor, Álvarez shënoi dy gola dhe një asist në fitoren 4–0 kundër Fluminenses në finalen e FIFA Kupës së Botës për Klube, duke ndihmuar ekipin të fitonte këtë trofe për herë të parë; ai e mbylli turnamentin si golashënuesi më i mirë kurse goli i parë që shënoi në finale në sekondën e 40të ishte më i shpejti në historinë e këtij kompeticioni. Më 4 maj 2024, ai luajti ndeshjen e tij të 100të me klubin në suksesin 5–1 kundër Wolverhampton Wanderers, duke shënuar gol në minutat e fundit. Manchester City e mbylli sezonin me një tjetër titull të Premier Ligës.

Atlético Madrid
Më 12 gusht 2024, Atlético Madrid konfirmoi transferimin e Álvarez në një marrëveshje gjashtë-vjeçare për 95 milion €, duke u bërë shitja më e madhe në historinë e Manchester Cityt. Ai bëri debutimin e tij shtatë ditë më pas më barazimin 2–2 kundër Villarrealit në La Liga. Álvarez shënoi golin e parë me Los Colchoneros në fitoren 3–0 kundër Valencias në shtëpi.

Karriera ndërkombëtare
2018–2020: Të rinjtë
Në vitin 2018, Álvarez u thirr nga ekipi nën-20 e cila do të stërvitej kundër ekipit të parë në FIFA Kupën e Botës 2018. Në dhjetor, ai ishte pjesë e ekipit që do të luante në Kampionatin Amerikano Jugor nën-20. Álvarez shënoi një gol në fitoren 5–0 kundër Arabisë Saudite në një turnament miqësor si pjesë e përgatitjeve për Kupën e Botës nën-20. Pas kësaj, ai u ftua nga trajneri Fernando Batista si pjesë e ekipit që do të luante në Kupën e Botës nën-20 në maj 2019. Gjatë turnamentit të zhvilluar në Poloni, Álvarez shënoi një gol në katër ndeshje.

Në shtator 2020, Batista e ftoi Álvarezin në ekipin nën-23 për Turnamentin Para-Olimpik të CONMEBOL; Argjentina e fitoi turnamentin. Álvarez u aktivizua në shtatë ndeshje gjatë turnamentit, duke shënuar kundër Venezuelës.

2021–vazhdon: Debutimi me ekipin e parë dhe suksesi në Copa América dhe Kupën e Botës
Álvarez debutoi me ekipin e parë të Argjentinës më 3 qershor 2021 në një ndeshje kualifikuese të Kupës së Botës kundër Kilit; ai u aktivizua si zëvëndësues në minutën e 62të në vend të Ángel Di Marías. Goli i tij i parë ndërkombëtar erdhi më 29 mars 2022 në barazimin 1–1 kundër Ekuadorit.

Më 11 nëntor 2022, Álvarez ishte pjesë e ekipit me 26 lojtarë që do të merrte pjesë në FIFA Kupën e Botës 2022 në Katar. Ai e nisi turnamentin si zëvëndësuesi i Lautaro Martínez por e fitoi vendin e titullar në fazën me eliminim direkt. Më 30 nëntor, ai shënoi golin e parë në Kupën e Botës në fitoren 2–0 kundër Polonisë në ndeshjen e fundit të fazës së grupeve. Katër ditë më pas, ai shënoi në fitoren 2–1 kundër Australisë në raundin e 16-tave. Në ndeshjen gjysëm-finale kundër Kroacisë, Álvarez shënoi një dopietë duke kualifikuar Argjentinën në finale; ai u bë lojtari më i ri (22 vjeç dhe 316 ditë) pas Pelés në vitin 1958 që shënon dy gola në një gjysëm-finale të Kupës së Botës. Më 18 dhjetor, Argjentina mposhti Francën me penallti për të fituar trofeun pasi koha e rregullt dhe shtesa u mbyllën në barazim 3–3; Álvarez mori pjesë në aksionin e golit të dytë.

Profili i lojtarit
Álvarez është një sulmues i shkathët i cili mund të luaj në çdo pozicion në sulm. Ai është i drejtpërdrejtë, i shpejtë dhe zotëron kontroll të mirë të topit me këmbën e djathtë. Álvarez gjithashtu është i aftë të kombinojë me shokët e ekipit, kjo falë vizionit të tij, teknikës dhe stilit të lojës me një prekje të topit.

Álvarez dallohet për manovrat e tij në zona të ngushta, kjo falë dribimeve dhe shkathtësisë. Ai gjithashtu njihet për energjinë e tij dhe lëvizjet pa top, duke ndihmuar ekipin të rikuperoj zotërimin e topit. Kontrolli i topit dhe veçanërisht prekja e parë janë lavdëruar nga media angleze. Kjo sëbashku me shpejtësinë dhe rezistencën e bejnë atë një lojtar të rrezikshëm në sulm.

Pozicioni i preferuar i Álvarez është ai i qendër-sulmuesit; në sezonin 2023–24, ai filloi të aktivizohej si mesfushor-sulmues nga trajneri Pep Guardiola, duke zëvendësuar të dëmtuarin Kevin De Bruyne. Ai shkëlqeu në rolin e tij të ri, kjo falë pasimeve të sakta dhe vizionit, duke u komplimentuar në disa raste nga media angleze.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupa KombëtareKupa e LigësKontinentiTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaRiver Plate2018–19Primera División Argjentinase5110—1010812019–2070312051—17220201023111115—25920213520——10212462420221711110086002618Gjithsej7434833135142212254Manchester City2022–23Premier League31953211031149172023–243611611075425419Gjithsej6720114311785310336Atlético Madrid2024–25La Liga2000—000010Career total143541976252227522790

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaArgjentina2021502022147202370202482Gjithsej369

Golat me kombëtaren
Rezultatet e Argjentinës të listuara të parat, kolonat e golave tregojnë rezultatin pas çdo goli të shënuar nga Álvarez.

+ Lista e golave ndërkombëtar të shënuar nga Julián Álvarez Nr.DataVendiNdshKundërshtariGoliRezultatiKompeticioni1  29 mars 2022  Estadio Monumental Isidro Romero Carbo, Guayaquil, Ekuador 7    1–0 1–1  Kualifikueset e FIFA Kupës së Botës 20222  27 shtator 2022  Red Bull Arena, Harrison, Shba 11    1–0 3–0  Ndeshje miqësore3  16 nëntor 2022  Zayed Sports City Stadium, Abu Dhabi, Emiratet e Bashkuara Arabe 12    1–0 5–0  Ndeshje miqësore4  30 nëntor 2022  Stadium 974, Doha, Katar 15    2–0 2–0  FIFA Kupa e Botës 20225  3 dhjetor 2022  Ahmad bin Ali Stadium, Al Rayyan, Katar 16    2–0 2–1  FIFA Kupa e Botës 20226  13 dhjetor 2022  Lusail Stadium, Lusail, Katar 18    2–0 3–0  FIFA Kupa e Botës 20227  3–08 20 qershor 2024  Mercedes-Benz Stadium, Atlanta, Shtetet e Bashkuara 32    1–0 2–0  Copa América 20249 9 korrik 2024  MetLife Stadium, East Rutherford, Shtetet e Bashkuara 35    1–0 2–0  Copa América 2024

Trofe
Klube
River Plate
Primera División Argjentinase: 2021
Copa Argentina: 2018–19
Supercopa Argentina: 2019
Trofeo de Campeones: 2021
Copa Libertadores: 2018 
Recopa Sudamericana: 2019

Manchester City
Premier League: 2022–23, 2023–24
FA Cup: 2022–23
UEFA Liga e Kampioneve: 2022–23
UEFA Super Kupa: 2023
FIFA Kupa e Botës për Klube: 2023

Kombëtarja
Argjentina nën-23
Turnamenti Para-Olimpik i CONMEBOL: 2020

Argentina
Copa América: 2021, 2024
Kupa e Kampioneve CONMEBOL–UEFA: 2022
FIFA Kupa e Botës: 2022

Personale
Ekipi i Turnamentit i Kampionatit Amerikano Jugor të të Rinjëve: 2019
Golashënuesi më i mirë i Primera División Argjentinase: 2021 (18 gola)
Futbollisti Amerikano Jugor i Vitit: 2021

 Referime 

Lidhje të jashtme

Profili te uebfaqja e Manchester Cityt

Kategoria:Lindje 2000
Kategoria:Njerëz që jetojnë
Kategoria:Futbollistë argjentinas
Kategoria:Futbollistë në kombëtaren argjentinase
Kategoria:Futbollistë në Club Atlético River Plate
Kategoria:Futbollistë në Manchester City F.C.
Kategoria:Futbollistë në Atlético Madrid
Kategoria:Futbollistë në Premier League
Kategoria:Futbollistë në La Liga
Kategoria:Futbollistë në FIFA Kupën e Botës 2022
Kategoria:Lojtarë fitues të Copa Libertadores
Kategoria:Lojtarë fitues të UEFA Ligës së Kampioneve
Kategoria:Lojtarë fitues të FIFA Kupës së Botës